**Výzva na predloženie cenovej ponuky[[1]](#footnote-1)**

**Názov predmetu zákazky:**

**„Ubytovanie pre zamestnancov v Bratislave“**

1. **Identifikácia obstarávateľa**

 Obchodné meno: **Dopravný podnik Bratislava, akciová spoločnosť**

 Sídlo: Olejkárska 1, 814 52 Bratislava

 Kontaktná osoba: Petra Lanáková

 Telefón: (+ 421) (2) 5950 1475

 E-mail: lanakova.petra@dpb.sk

 IČO: 00 492 736

 DIČ: 2020298786

 IČ DPH: SK2020298786

 Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

1. **Označenie zákazky:** CP 14/2025
2. **Druh zákazky:** služby (podľa prílohy č. 1 zákona č. 343/2015 Z. z. o verejnom obstarávaní)
3. **Predpokladaná hodnota zákazky:** 990 000,00 € bez DPH
4. **CPV kód**: 55100000-1 – Hotelové služby

 55110000-4 – Hotelové ubytovacie služby

1. **Opis predmetu zákazky**
	1. **Stručný opis**

Predmetom zákazky je projekt zabezpečenia zmluvne dohodnutého ubytovania pre približne 400 zamestnancov DPB, a. s. na obdobie 12 mesiacov. Obstarávateľ je oprávnený uzatvoriť zmluvu aj s viacerými uchádzačmi, a to v poradí na základe finálneho vyhodnotenia ponúk (podľa kritéria na vyhodnotenie ponúk). Ubytovanie bude u jednotlivých úspešných uchádzačov objednávané na základe výberu a požiadaviek zamestnancov obstarávateľa.

Minimálna kapacita ubytovacieho zariadenia musí byť aspoň 10 lôžok. Presné počty lôžok do zmlúv sa upresnia po vyhodnotení ponúk a po rokovaní s úspešnými uchádzačmi, a to vo väzbe na možné počty lôžok a ich ekonomickú výhodnosť, ktoré budú vedieť poskytnúť úspešní uchádzači. Ubytovanie môže byť poskytnuté v dvojlôžkových izbách, prípadne 2+3-lôžkových bunkách s vlastným sociálnym zariadením. Pripúšťa sa aj ubytovanie v 1-lôžkovej izbe, príp. 1+2-lôžkovej bunke za predpokladu prijateľnosti ceny lôžka v porovnaní s cenou lôžka v 2-lôžkovej izbe/bunke. Priložený vzor zmluvy môže byť predmetom rokovania o osobitných možnostiach poskytovania ubytovania jednotlivými poskytovateľmi, avšak predmetom rokovania nebudú články týkajúce sa platobných podmienok a dôvodov ukončenia zmluvy. Pred uzavretím zmluvy budú úspešní uchádzači vyzvaní na rokovanie o obchodných podmienkach a konkrétnej kapacite ubytovania.

Podrobný opis predmetu zákazky je uvedený v ***prílohe č. 1 – Špecifikácia predmetu zákazky***, tejto Výzvy.

* 1. **Obsah ponuky**
		1. Ponuka predložená uchádzačom musí obsahovať vyhlásenia, potvrdenia, doklady a dokumenty podľa bodov 6.2.2., 6.2.3., 6.2.4., 6.2.5. a 6.2.6. tejto Výzvy, vo forme uvedenej v tejto Výzve, doplnené tak, ako je to stanovené v tomto bode Výzvy. Uchádzač nie je oprávnený meniť znenie vyhlásení, potvrdení, dokladov a dokumentov, ktorých vzory sú súčasťou tejto Výzvy, je však oprávnený a povinný tieto správne a pravdivo vyplniť podľa požiadaviek uvedených v tejto Výzve.
		2. Vyhlásenia, potvrdenia, doklady a dokumenty, prostredníctvom ktorých uchádzač preukazuje splnenie podmienok účasti týkajúcich sa osobného postavenia:
1. kópia dokladu o oprávnení podnikať (výpis z OR SR alebo ŽR SR); v prípade, že uchádzačom je občianske združenie alebo nadácia, potvrdenie Ministerstva vnútra SR o vedení v registri,
2. čestné vyhlásenie, že uchádzač si plní zákonné povinnosti platenia odvodov voči Sociálnej poisťovni, zdravotným poisťovniam a daňovému a colnému úradu.
	* 1. Opis predmetu zákazky a zoznam činností, ktoré sú predmetom obstarávania podľa ***prílohy č. 1 – Špecifikácia predmetu zákazky a***budú tvoriť podklad pre stanovenie ceny ponuky.

**Uchádzač predloží zoznam izieb s počtami lôžok a ich vybavenia, príp. vybavenia ubytovacieho zariadenia (rádio, TV, chladnička, možnosť prania bielizne a pod.). Zároveň uvedie vybavenosť sociálneho zariadenia patriaceho k izbe resp. bunke**. **Uchádzač tiež uvedie, akú maximálnu kapacitu ubytovania môže celkovo poskytnúť**. Tieto údaje budú korešpondovať s prílohou č. 2, stĺpec b).

6.2.4 Vlastný návrh ceny plnenia predmetu zákazky podľa ***prílohy č. 2 – Návrh na plnenie kritéria***, špecifikovaného v tejto Výzve.

6.2.5 Vyhlásenia uchádzača v zmysle ***prílohy č. 3 – Čestné vyhlásenie uchádzača***

6.2.6 Doplnený návrh zmluvy – ***príloha č. 4 – Návrh zmluvy na predmet zákazky*** tejto Výzvy, v súlade s informáciami uvedenými v tejto Výzve. Citovaný dokument s časťou znenia obchodných podmienok zhotovenia predmetu zákazky musí byť podpísaný uchádzačom alebo osobou oprávnenou konať za uchádzača.

1. **Miesto dodania predmetu zákazky:** Ubytovacie zariadenia na území Hlavného mesta SR Bratislava.
2. **Lehota viazanosti cenovej ponuky:** 12 mesiacov
3. **Lehota, miesto a spôsob predkladania ponúk: do 16.06.2025 do 9:00 hod.**

Ponuky je potrebné predkladať elektronicky, a to prostredníctvom IS JOSEPHINE: (link)

<https://josephine.proebiz.com/sk/tender/67366/summary>

1. **Typ zmluvy/objednávky:** Typ zmluvy na poskytnutie predmetu zákazky: Zmluva o poskytovaní ubytovacích služieb pre zamestnancov DPB, a. s. uzatvorená podľa ust. § 269 ods. 2 a násl. zák. č. 513/1991 Zb. Obchodného zákonníka v znení neskorších predpisov.

Zmluva môže byť uzatvorená s viacerými úspešnými uchádzačmi.

1. **Trvanie zmluvy/lehota dodania:** Zmluva o poskytovaní ubytovacích služieb pre zamestnancov DPB, a. s. (ďalej aj ako „zmluva“) bude uzatvorená na dobu určitú na 12 mesiacov.
2. **Jazyk ponuky:**

Ponuky sa predkladajú v slovenskom alebo českom jazyku.

1. **Kritériá na vyhodnotenie ponúk**

Ponuky sa budú vyhodnocovať na základe najnižšej ponuky - najnižšia celková cena za 1 lôžko na deň v eurách bez DPH.

1. **Spôsob predloženia ponuky:**

Uchádzač stanoví cenu za obstarávaný predmet na základe vlastných výpočtov, činností, výdavkov a príjmov a miery zisku podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.

Cena za predpokladané množstvo v EUR bez DPH je vyjadrená ako súčin predpokladaného množstva (počet lôžok) a ceny za 1 položku v EUR bez DPH pre lôžko v príslušnom type izby resp. bunky (ďalej len „jednotková cena").

Cena za celý predmet zákazky v EUR bez DPH je vyjadrená ako súčet súčinov jednotkových cien a predpokladaného množstva.

1. **Osobitné podmienky účasti:**
* uchádzač je oprávnený dodávať tovar/poskytovať službu/realizovať stavebné práce. Preukazuje sa predložením príslušného dokladu nie staršieho ako 3 mesiace odo dňa predloženia ponuky.
1. **Spoločensky zodpovedné verejné obstarávanie**

Obstarávateľská organizácia má záujem zadať zákazku v súlade so zásadami spoločensky zodpovedného verejného obstarávania. Spoločensky zodpovedné verejné obstarávanie okrem dôrazu na ekonomické parametre zohľadňuje tiež súvisiace dopady zákazky, najmä v oblasti zamestnanosti, sociálnych a pracovných práv a životného prostredia.

Obstarávateľská organizácia požaduje, aby uchádzač pri plnení predmetu zákazky:

1. zaistil legálne zamestnávanie, rovnoprávne a dôstojné pracovné podmienky, zodpovedajúcu úroveň bezpečnosti pre všetky osoby, ktoré sa budú na plnení predmetu zákazky podieľať;
2. sa snažil minimalizovať dopad na životné prostredie, rešpektovať udržateľnosť a možnosť cirkulárnej ekonomiky; a
3. pokiaľ je to možné a vhodné, implementovať nové alebo zlepšené produkty, služby alebo postupy súvisiace s predmetom zákazky.

Splnenie vyššie uvedených požiadaviek je uchádzač povinný zaistiť aj u svojich subdodávateľov.

Vzhľadom k povahe zákazky a súčasne požiadavky na odbornosť nie je stanovená požiadavka na podporu prístupu sociálnych podnikov a vytváranie nových pracovných miest, a teda uchádzač nie je povinný zabezpečiť podporu zamestnávania osôb so zdravotným znevýhodnením na trhu práce. Obstarávateľská organizácia však v zmluve úspešného uchádzača zaväzuje dodržiavať rovnosť pracovných podmienok a bezpečnosti práce. Za účelom podpory rovnosti pracovných podmienok obstarávateľská organizácia v prípade potreby vykoná analýzu ponúkanej ceny z pohľadu inštitútu mimoriadne nízkej ponuky.

Obstarávateľská organizácia ako súčasť dokumentácie poskytuje uchádzačom dokumenty požadované ako súčasť ponúk v podobe vzorových formulárov. Týmto prístupom je podanie ponúk zjednodušené a pre uchádzačov tak neznamená zvýšenú administratívnu záťaž.

1. **Doplňujúce informácie:**

Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môžu rokovať o uzavretí zmluvy s ďalšími uchádzačmi v poradí.

Prílohy:

1. Špecifikácia predmetu zákazky
2. Návrh uchádzača na plnenie kritérií
3. Čestné vyhlásenie uchádzača
4. Zmluva o poskytovaní ubytovacích služieb

V Bratislave dňa 05.06.2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**JUDr. Barbora Notová**

vedúca odboru právnych služieb

a verejného obstarávania

**Príloha č. 1**

**Špecifikácia predmetu zákazky**

• zabezpečenie zmluvne dohodnutého ubytovania — bezodkladne po podpise zmluvy,

• doba poskytovania ubytovania: 12 mesiacov

• minimálny počet lôžok ubytovacieho zariadenia: 10 lôžok

• požadovaný štandard ubytovania:

Štandard ubytovania: 2 resp. 3 lôžková izba, min. 10 lôžok, 2 resp.3-lôžková izba s vlastným sociálnym zariadením , 2+2 resp. 2+3-lôžková bunka s vlastným sociálnym zariadením, pripúšťa sa aj ubytovanie v 1-lôžkovej izbe, príp. 1+2-lôžkovej bunke s vlastným sociálnym zariadením za predpokladu prijateľnosti ceny lôžka v porovnaní s cenou lôžka v 2 resp. 3-lôžkovej izbe/bunke, pravidelná výmena posteľnej bielizne raz za týždeň a upratovanie izby podľa hygienických predpisov v zmysle vyhlášky Ministerstva hospodárstva SR č. 277/2008 Z. z. ktorou sa ustanovujú klasifikačné znaky na ubytovacie zariadenia pri ich zaraďovaní do kategórií a tried, spoločná alebo vlastná kuchyňa, možnosť pripojenia TV prijímača na izbe alebo v spoločných priestoroch, skriňa na umiestnenie odevov v izbe, chladnička na izbe, kontrolovaný vstup do objektu, resp. monitorovaný a chránený objekt, ďalšie bonusy pre ubytovaných.

.

**Príloha č. 2**

**Návrh uchádzača na plnenie kritérií**

Kritérium na vyhodnotenie ponúk predstavuje najnižšia cena za predmet zákazky (**cena za 1 lôžko na deň v € bez DPH**). **Uchádzači uvedú cenu za lôžko bez dane za ubytovanie.**

Uchádzač v ponuke vyplní v stĺpci d) jednotkové ceny v EUR bez DPH a prenásobí ich hodnotami uvedenými v stĺpci c) a vypočítaný súčin vpíše do stĺpca e). Súčet riadkov v stĺpci e) bude predstavovať cenu za predmet zákazky na 1 deň. Na určenie *Ceny spolu za celý predmet zákazky* v EUR bez DPH je potrebné túto cenu prenásobiť počtom 365 dní za rok.. Predmetný výpočet uchádzač uskutoční prostredníctvom vyplnenia Dotazníka uchádzača (excelovská tabuľka), ktorý tvorí prílohu č. 2b tejto výzvy.

|  |  |  |  |  |
| --- | --- | --- | --- | --- |
|  |  |  |  |  |
| **Predmet zákazky a jeho možné varianty****a)** | **počet izieb/buniek****b)** | **počet lôžok****c)** | **cena v € bez DPH/os/deň****d)** | **CENA SPOLU /deň****v € bez DPH****e)** |
| 2 lôžková izba  |  |  | 0,00 | 0,00 |
| 2 lôžková bunka |  |  | 0,00 | 0,00 |
| 1 lôžková izba  |  |  | 0,00 | 0,00 |
| 1 lôžková bunka  |  |  | 0,00 | 0,00 |
| 2 lôžková izba obsadená 1 osobou |  |  | 0,00 | 0,00 |
| 2 lôžková bunka obsadená 1 osobou |  |  | 0,00 | 0,00 |
| **Počet lôžok celkom (stĺpec c)) a cena spolu za deň (stĺpec e))** | - |  | **-** | **0,00** |
| **CELKOVÁ CENA za predmet zákazky za rok (365 dní)** | - | - | - | ***0,00*** |
|  |  |  |  |  |
| **Doplňujúce informácie** | **áno/nie** | **poznámka** |
| maximálny možný počet poskytnutých lôžok |  |  |
| štandard sociálneho zariadenia na izbe (WC, umývadlo, sprcha, vaňa) – počet a typ izieb |  |  |
| štandard spoločného sociálneho zariadenia na chodbe (počet WC, umývadlo, sprcha, vaňa) na počet izieb |  |  |
| možnosť pripojenia TV na izbe |  |  |
| chladnička |  |  |
| spoločná kuchynka |  |  |
| možnosť prania bielizne (počet práčok, ich umiestnenie a pod.) |  |  |
| pripojenie na wifi |  |  |
| jedáleň a jej prevádzková doba |  |  |
| iné dôležité informácie ohľadne ponúkaného ubytovania |  |  |
| **podlieha dani za ubytovanie (uveďte výšku)** |  |  |

\* neplatiteľ DPH uvedie túto informáciu a uvedie cenu bez DPH

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2025

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[2]](#footnote-2)

**Príloha č. 3**

**Čestné vyhlásenie uchádzača**

**Základné údaje uchádzača:**

Obchodné meno spoločnosti:

Adresa sídla spoločnosti:

IČO:

DIČ:

IČ DPH /ak relevantné/:

Registrácia:

Zastúpený:

Kontaktná osoba:

/meno, tel., e-mail/

**Týmto čestne vyhlasuje, že:**

1. súhlasí s podmienkami súťaže na predmet zákazky pod názvom: **„Ubytovanie pre zamestnancov,** ktoré určil obstarávateľ vo Výzve na predloženie cenovej ponuky, jej prílohách a v iných dokumentoch poskytnutých obstarávateľom v lehote na predkladanie ponúk,
2. všetky predložené vyhlásenia, doklady, dokumenty a údaje uvedené v cenovej ponuke sú pravdivé a úplné,
3. má oprávnenie dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky [§ 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)],
4. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,
5. spĺňa všetky podmienky účasti určené obstarávateľom a poskytne obstarávateľovi na požiadanie doklady, ktoré sú čestným vyhlásením nahradené,
6. ak má povinnosť zapisovať sa do registra partnerov verejného sektora, nemá v tomto registri zapísaného konečného užívateľom výhod podľa § 11 ods. 1 písm. c) bod 1. až 13 ZVO ani nemá subdodávateľa alebo subdodávateľa podľa osobitného predpisu,ktorí majú povinnosť zapisovať sa do registra partnerov verejného sektora, a ktorí majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c) bod 1. až 13 ZVO.
7. dáva písomný súhlas na to, že doklady, ktoré poskytuje v súvislosti s touto súťažou, môže obstarávateľ spracovávať podľa zákona č. 18/2018 Z. z. o ochrane osobných údajov a o zmene a doplnení niektorých zákonov,
8. dáva písomný súhlas so spracovaním osobných údajov po dobu realizácie súťaže, realizácie zákazky a archivácie dokumentácie k zákazke v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.
9. nie je v rozpore s nariadením Rady EÚ č. 2022/576 z 8.4.2022 (čl. 5k pre oblasť verejného obstarávania) meniace nariadenie č. 833/2014 o reštriktívnych opatreniach voči Rusku,
10. pri spracovaní a predkladaní ponuky sa neuplatnili korupčné praktiky voči zástupcom verejného obstarávateľa a ani s inými hospodárskymi subjektami sa vzájomne nepoužili kartelové dohody a  postup pri spracovaní ponuky bol v intenciách Etického kódexu záujemcu/uchádzača

(https://www.uvo.gov.sk/zaujemca-uchadzac/eticky-kodex-zaujemcu-uchadzaca)

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2025

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[3]](#footnote-3)

**Príloha č. 4**

**Zmluva o poskytovaní ubytovacích služieb**

Zmluva o poskytovaní ubytovacích služieb pre zamestnancov DPB, a. s. (ďalej aj ako „zmluva“) tvorí samostatnú prílohu tejto výzvy.

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. Zadefinovanie zákazky ako obstarávateľ v zmysle prílohy č. 1 k ZVO. [↑](#footnote-ref-1)
2. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-2)
3. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-3)